stanford-oval/wikipedia huggingface dataset:
Calais

| Calais |
| --- | --- |
 vaakuna
 Calais
 Koordinaatit: 50°57′0″N, 1°51′0″E 
Valtio:  Ranska
Hallintoalue:  Nord-Pas-de-Calais
Departementti:  Pas-de-Calais
Arroundisementti:  Calais
Hallinto:  
 – Pormestari:  Natacha Bouchart (UMP)
Pinta-ala:  
 – Kokonaispinta-ala:  33,5 km²
Korkeus:  0–18 m
Väkiluku (2006):  74 888
 – Väestötiheys:  2 235 as./km²
 
 www.mairie-calais.fr 
Infobox OKVirheellinen NIMI-arvo: 
Auguste Rodinin Les Bourgeois de Calais (Calais’n porvarit) ja kaupungintalo
Calais [kalɛː] on 74 888 asukkaan kaupunki (2006) Pohjois-Ranskassa Englannin kanaalin rannalla, Pas-de-Calais’n departementissa. Calais’nsalmen kohdalla Englannin kanaali on kapeimmillaan, ja on vain 34 kilometriä leveä. Kirkkaana päivänä Calais’sta voi nähdä Doverin valkoiset kalliot.
Kaupungin vanha osa, Calais-Nord, sijaitsee keinotekoisella saarella kanavien ja satamien ympäröimänä. Kaupungin moderni osa, Saint-Pierre, sijaitsee etelässä.
Historia

Satavuotisen sodan aikana Englannin kuningas Edvard III valtasi Calais’n vuonna 1347 11 kuukauden piirityksen jälkeen. Kaupunkilaisille vihoissaan oleva kuningas määräsi kaupunkilaiset tapettaviksi. Hän suostui säästämään näiden hengen, jos kuusi korkea-arvoista kaupunkilaista saapuu hänen luokseen paljain päin ja jaloin ja köysi kaulan ympärillä teloitusta varten. Kuningas armahti hänen luokseen tulleet henkilöt kuningattaren pyynnöstä. Hän kuitenkin ajoi ranskalaiset pois kaupungista ja asutti sen englantilaisilla, jotta kaupunki voisi toimia porttina Ranskaan.
Kaupunkia alettiin kutsua ”Englannin kruunun kirkkaimmaksi jalokiveksi”, koska se oli tärkeä kulkureitti tinan, lyijyn, kankaiden ja villan kaupassa. Ajoittain sen tullituotot olivat kolmannes koko Englannin tuloista. Villa oli tuotteista tärkein ja kaupungin 12 000 asukkaasta 5 400 oli sidoksissa villan kauppaan.
Calais’ta pidettiin vuosikausia oleellisena osana Englantia. Kaupungin yhden portin yläpuolella olleen tekstin mukaan ranskalaiset saavat Calais'n haltuunsa sinä päivänä, kun rauta ja lyijy kelluvat kuin korkki:
Englantilaisten ote Calais’sta perustui suurimittaisiin linnoituksiin, mikä oli kallista. Ranskan ja Burgundin joukot testasivat usein kaupungin puolustuksen kestävyyttä. Ranskan ja Burgundin keskenäinen vihanpito teki mahdolliseksi Englannille pitää Calais hallussaan.
Lopulta Ranska voitti Burgundin, ja englantilaisten valta Calais’ssa päättyi 7. tammikuuta 1558, kun ranskalaiset joukot valloittivat kaupungin. Espanjalaiset valtasivat kaupungin 1596, mutta se palautettiin Ranskalle 1598 Vervinsin rauhassa.
Kaupungista tuli taas brittiläinen tukikohta ensimmäisen maailmansodan aikana, koska se oli lähellä Flanderin rintamalinjoja. Toisen maailmansodan aikana kaupunki tuhoutui lähes kokonaan Dunkerquen taistelussa.
Talous

Kaupungin läheisyys Englantiin on tehnyt siitä merkittävän satamakaupungin vuosisatojen ajan. Suurin osa Englannin kanaalin ylittävistä lautoista kulkee Calais’n ja Doverin välillä. Kanaalitunnelin Ranskan puoleinen pää sijaitsee Coquillessa noin kuusi kilometriä Calais'sta etelään.
Kaupungin talouden kivijalka on satama, mutta kaupungissa on myös muuta teollisuutta, joista merkittävimpiä ovat pitsin valmistus, kemianteollisuus ja paperiteollisuus. Calais’sta on suora 238 kilometriä pitkä rautatieyhteys Pariisiin.
Ison-Britannian ja Ranskan erilainen alkoholi- ja tupakkaverotus on synnyttänyt kaupunkiin laajoja ostoshalleja englantilaisia päiväturisteja varten.[lähde? ]
Nähtävyydet

Kaupunki pommitettiin lähes kokonaan maan tasalle toisessa maailmansodassa, joten Calais'ssa ei ole juuri mitään sotaa edeltävää jäljellä. Suurimmalle osalle turisteista kaupunki on läpikulkupaikka.[lähde? ]
Kaupungin keskustaa hallitsee kaupungintalo, joka on rakennettu flaamilaisen renessanssin tyyliin ja joka näkyy merelle. Kaupungintalon edessä on kopio Auguste Rodinin patsaasta Les Bourgeois de Calais. Saksan laivaston radiobunkkeri on yleisölle avoin sotamuseo kaupungin keskuspuistossa.
Kaupungin länsipuolella on valkoinen kalliomuodostelma Côte d’Opale.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (Arkistoitu – Internet Archive)
Black Swan

| Black Swan |
| --- | --- |

Ohjaaja:  Darren Aronofsky
Käsikirjoittaja:   Mark Heyman  Andres Heinz  John McLaughlin 
Tuottaja:   Jon Avnet  Mike Medavoy  Scott Franklin  Arnold Messer  Brian Oliver  Brad Fischer  Rick Schwartz  Peter Fruchtman 
Säveltäjä:  Clint Mansell
Kuvaaja:  Matthew Libatique
Leikkaaja:  Andrew Weisblum
Pukusuunnittelija:  Amy Westcott
Pääosat:   Natalie Portman  Vincent Cassel  Mila Kunis  Barbara Hershey  Winona Ryder 
Valmistustiedot
Valmistusmaa:  Yhdysvallat
Tuotantoyhtiö:  Fox Searchlight Pictures
Levittäjä:  Fox Searchlight Pictures Netflix
Ensi-ilta:   3. joulukuuta 2010  4. maaliskuuta 2011
Kesto:  108 minuuttia
Alkuperäiskieli:  englanti
Budjetti:  13 000 000 dollaria
Tuotto:  329 398 046 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Black Swan on vuonna 2010 ensi-iltansa saanut Darren Aronofskyn ohjaama yhdysvaltalainen jännityselokuva, jonka pääosissa ovat Natalie Portman, Vincent Cassel ja Mila Kunis. Elokuva sai ensi-iltansa 1. syyskuuta 2010 Venetsian elokuvajuhlien avajaiselokuvana, ja Yhdysvalloissa 3. joulukuuta 2010. Suomessa ensi-ilta oli 4. maaliskuuta 2011. Elokuva kertoo Joutsenlampi-baletin tuotannosta arvostetussa New York City Ballet'ssa. Tanssija Nina Sayersin (Portman) täytyy muuntautua sekä viattoman valkoisen joutsenen rooliin että aistillisen mustan joutsenen rooliin. Mustan joutsenen rooli saa Ninan mielen järkkymään.
Black Swan on voittanut lukuisia palkintoja ja elokuva oli ehdolla viidessä Oscar-palkintokategoriassa: elokuva, ohjaus, naispääosa, kuvaus ja leikkaus. Viidestä ehdokkuudesta lähti kotiin yksi palkinto, kun Natalie Portman voitti parhaan naispääosan Oscarin. Erityisesti Natalie Portman sai ylistystä tähtiballerinan roolistaan ja voitti siitä Oscarin lisäksi muun muassa Golden Globen, BAFTAn ja SAG-palkinnon.
Näyttelijät

Elokuvan lopputeksteissä juonen tärkeimmille hahmoille on ilmoitettu vastineet Joutsenlammessa. Nämä eivät ole samat roolit, joita hahmot tarinan sisällä esittävät baletissa.
| 0 | 1 | 2 |
| --- | --- | --- |
|  Natalie Portman  | … |  Nina Sayers / Joutsenkuningatar   |
|  Mila Kunis  | … |  Lily / Musta joutsen   |
|  Vincent Cassel  | … |  Thomas Leroy / Herrasmies   |
|  Barbara Hershey  | … |  Erica Sayers / Kuningatar   |
|  Winona Ryder  | … |  Beth MacIntyre / Kuoleva joutsen   |
|  Benjamin Millepied  | … |  David / Prinssi   |
|  Ksenia Solo  | … |  Veronica / Pikkujoutsen   |
|  Kristina Anapau  | … |  Galina / Pikkujoutsen   |
|  Janet Montgomery  | … |  Madeline / Pikkujoutsen   |
|  Sebastian Stan  | … |  Andrew / Kosija   |
|  Toby Hemingway  | … |  Tom / Kosija   |
Arviot ja vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Iltalehti: 
Episodi: 
Helsingin Sanomat: 
Ilta-sanomat: 
Mtv3: 
Stara.fi: 
Elokuva oli menestys maailmalla sekä myös Suomessa. Oltuaan viisi viikkoa viikonlopun katsojatilastojen kärjessä elokuvan oli nähnyt 4.4.2011 mennessä 126 495 suomalaista.
Uuden Suomen Mikko Piela kysyi ensi-ilta-arviossaan retorisesti, onko käsillä edes balettielokuva? Aronofskyn tyyli on hänestä dokumentaarinen: heilutaan olkapäiden tasalla puolilähikuvissa, mikä toki johtuu siitäkin, että halutaan salata katsojilta Portmanin vähemmän uskottava jalkatyöskentely. Hyvässä mielessä dokumentaarisen tyylin voi Pielan mukaan motivoida siten, että Aronofsky dokumentoi erään taidemuodon kuoleman, taidemuodon, ”joka on liian herkkä yliseksuaaliseen aikaamme.” Väkisinkin ja valitettavan haikeasti Black Swan tuo hänestä mieleen balettielokuvan todellisen klassikon Michael Powellin Punaiset kengät.
Kansallisbaletin balettitanssija Minna Tervamäki arvioi elokuvan tarjoavan baletin maailmasta kliseisen, synkän ja sekopäisen kuvan, ”jolla ei ole vastinetta siinä todellisuudessa, jossa minä elän.” Tosiasiassa tanssijat kamppailevat hänen mukaansa oman kehonsa eivätkä toistensa kanssa. Juonittelun sijaan Tervamäen mukaan harjoitussalissa taputetaan toisten onnistumisille. Kehuja Minna Tervamäki kuitenkin antoi Iltalehden ensi-illan alla tekemässä haastattelussa Natalie Portmanin taidoille; tämän roolisuorituksen ja onnistuneen leikkauksen avulla elokuvassa pystyttiin luomaan illuusio baletin tanssimisesta.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto. (englanniksi)
Black Swan Internet Movie Databasessa (englanniksi)
Black Swan Box Office Majossa. (englanniksi)
Black Swan Rotten Tomatoesissa. (englanniksi)
Black Swan Metacriticissä. (englanniksi)
Cassie Cage

Cassie Cage on kuvitteellinen hahmo Mortal Kombat -pelisarjassa. Hahmo teki ensiesiintymisensä Mortal Kombat X -pelissä.
Cartoon Network

| Cartoon Network |
| --- | --- |
 Cartoon Networkin nykyinen logo
Lähetykset alkoivat:  1. lokakuuta 1992
Omistaja:  Warner Bros. Entertainment (WarnerMedia)
Tunnuslause:  CHECK it
Maa:   Yhdysvallat
Näkyvyysalue:  Maailmanlaajuinen
Pääkonttori:  Atlanta, Georgia
Rinnakkaiskanava(t):  Boomerang, Adult Swim TNT TBS CNN
Kotisivu:  cartoonnetwork.com
Infobox OKNimi-testi OK: 
Cartoon Network logo (1992-2010)
Cartoon Network (lyhenteenä CN) on yhdysvaltalainen kaapelitelevisiokanava, joka keskittyy animaatioihin. Se näkyy myös eri puolilla maailmaa digitaalitelevisioverkon ja satelliitin kautta. Ohjelmat on suunnattu lapsille ja nuorille. CN-kanava lähettää sarjoja joka päivä 24 tuntia viikossa. Kanava on maksullinen, ja siellä on harvoin ylimääräisiä mainoskatkoja. Kanava on pääasiassa nuorille suunnattu kanava, mutta Yhdysvalloissa sen myöhäisilloissa esitetään Adult Swim -nimisessä osiossa enemmän aikuisemmille nuorille suunnattua animaatiota. Viime vuosinamilloin? CN:llä on esitetty myös näytelmäsarjoja ja elokuvia.
Cartoon Network aloitti toimintansa Yhdysvalloissa vuonna 1992 lokakuussa, jolloin sen ensimmäinen ohjelma oli Looney Tunes. Skandinaviassa kanava aloitti toimintansa vuonna 2000. Cartoon Network aloitti lähetykset Suomessa toukokuussa 2017.
Ohjelmistoa

Pohjoismaissa esitettäviä ohjelmia:
| --- | --- |
 Seikkailuhetki  Ben 10  Chowder  Clarence  Courage the Cowardly Dog  Cow & Chicken  Dexterin laboratorio  Dr. Dimensionpants  Ed, Edd n Eddy  Exchange Student Zero  Gumballin mieletön maailma  Johnny Bravo  Justice League  The Marvelous Misadventures of Flapjack :  Lego Nexo Knights  Lego Ninjago  Regular Show  Setä-Pappa  Steven Universe  Supernoobs  Teen Titans Go!  Tehotytöt  Total Drama Presents: The Ridonculous Race   Transformers: Robots in Disguise  We Bare Bears  Yo-Kai Watch
Ohjelmistoa > Näytettyjä/tauolla olevia ohjelmia

Skandinaviassa esitettyjä ohjelmia.
| --- | --- |
 The Amazing Adrenalini Brothers  Aikamatka  Arttu  Atomic Betty  Battle B-Daman  Best Ed  Beyblade  Beyblade V-Force  Camp Lazlo  Class of 3000  Codename: Kids Next Door  Cubix  Cramp Twins  Evil Con Carne  Halinallet  Hero: 108  Hi Hi Puffy AmiYumi  I Am Weasel  Ihmeneloset  Jetsonit  Jogi-karhu  Johnny Test  Kaksi tyhmää koiraa  Kiviset ja Soraset  Lassen maailma  Lelumaan Niksu  The Life and Times of Juniper Lee  Maa aikojen alussa  Magilla Gorilla  Manu ja Matti :  Mestarietsivä Lurppa  Mike, Lu & Og  Mucha Lucha  My Gym Partner's a Monkey  Pet Alien  Pororo  Prätkähiiret  Puuha-Pete  Rasmus Nalle  Repe Sorsa on Duck Dodgers  Richie Rich  Sabrina's Secret Life  Scooby-Doo  Shaggy & Scooby-Doo Get a Clue!  Sheep in the Big City  Spaced Out  Star Wars: Clone Wars  Storm Hawks  Squirrel Boy  Teini-ikäiset mutanttininjakilpikonnat  Tenavat  Tom & Jerry  Topi-katti  Total Drama Island  Transformers: Cybertron  Transformers: Energon  Tuomas Veturi  Velhokoira Merlin  X-Men: Evolution  Xiaolin Showdown  Yu-Gi-Oh! GX
Aiheesta muualla

Wikimedia Commonsissa on kuvia tai muita tiedostoja aiheesta .
Pohjoismaiden sivusto
Cartoon Network sivusto (Arkistoitu – Internet Archive)
Charlie Conacher

Charlie Conacher oli 1930-luvun menestyneimpiä pelaajia NHL:ssä.
Charles William ”Charlie” Conacher (20. joulukuuta 1909 Toronto, Ontario – 30. joulukuuta 1967) oli kanadalainen jääkiekkoilija. Oikea laitahyökkääjä pelasi NHL:ssä seuroinaan Toronto Maple Leafs, New York Americans ja Detroit Red Wings.
Saavutuksia

NHL:n paras maalintekijä 1931, 1932, 1934, 1935, 1936
NHL:n pistepörssin voittaja 1934, 1935
Toronto Maple Leafsin kapteeni 1937–1938
New York Americansin kapteeni 1939–1941
Stanley Cup -mestaruus 1932
Hockey Hall of Fameen 1961
Canada's Sports Hall of Fameen 1975
1998 sijalla 36  The Hockey News -lehden 100 suurimman pelaajan NHL-painotteisella listalla
Camdenin taistelu

Camdenin taistelu oli 16. elokuuta 1780 käyty Yhdysvaltain vapaussodan taistelu. Taistelu käytiin Camdenissa, Etelä-Carolinassa kenraali Charles Cornwallisin ja kenraali Horatio Gatesin joukkojen välillä. Taistelu päättyi Cornwallisin murskavoittoon, ja se päätyi historiankirjoihin yhtenä Yhdysvaltain sotahistorian nöyryyttävimmistä tappioista.
Taistelun myötä britit saivat jalansijaa Pohjois-Carolinassa ja Horatio Gates poistettiin siirtokuntien armeijan eteläisen armeijakunnan johdosta.
Taustaa

Vallattuaan Charlestonin kaupungin toukokuussa 1780 britit päättivät rakentaa Etelä-Carolinaan useita sotilastukikohtia, joiden tarkoituksena oli parantaa brittien otetta alueesta. Yksi tärkeimmistä tukikohdista tuli Camdeniin, joka oli keskeisen sijaintinsa vuoksi brittijoukkojen kulku- ja viestiliikenteen solmukohta.
Valmistelut

Taistelutilanne lähti liikkeelle, kun siirtokuntien armeijan eteläisen armeijakunnan komentajan Horatio Gatesin johtamat joukot yrittivät hyökätä brittijoukkojen tukikohtana toiminutta Camdenin kaupunkia vastaan. Gatesilla oli komennossaan yli 3 400 sotilasta. Ammattisotilaita oli 1 400 miestä, ja loput olivat heikosti koulutettuja miliisijoukkoja. Punatauti ja huonojen huoltoyhteyksien aiheuttama ruoanpuute olivat heikentäneet Gatesin joukkoja jo ennen taistelua. Gates kuitenkin uskoi, että hän pystyisi suuren miesylivoiman turvin valtaamaan Camdenin.
Gatesin harmiksi brittikenraali Charles Cornwallis oli kuitenkin saanut etukäteen tiedon Gatesin hyökkäyksestä ja saapunut joukkoineen tukemaan Camdenin puolustusta. Vahvistusten jälkeen briteillä oli yhteensä noin 2 200 sotilasta, jotka oli varusteltu Gatesin joukkoja paremmin. Cornwallisin joukkoihin kuului muun muassa rakuunoita, hesseniläissotilaita, ratsuväkeä sekä Gatesin joukkoja tehokkaampi tykistö. Gates ei kuitenkaan ollut tietoinen vahvistuksista lähtiessään 15. elokuuta kello 22.00 etenemään kohti Camdenia. Samaan aikaan Cornwallisin joukot lähtivät puolestaan etenemään kohti Gatesin leiriä. Joukot kohtasivat toisensa aamuyöllä 16. elokuuta, jolloin osapuolet vaihtoivat muutamia laukauksia keskenään. Kumpikaan osapuoli ei kuitenkaan halunnut aloittaa taistelua keskellä yötä, joten osapuolet vetäytyivät odottamaan aamua.
Gates tajusi vasta Cornwallisin kohdatessaan, että britit olivat vahvistaneet Camdenin puolustusta. Tässä vaiheessa Gatesilla oli kaksi huonoa vaihtoehtoa: hän voisi joko yrittää valloittaa Camdenin, mikä vaikutti Cornwallisin apujoukkojen myötä lähes mahdottomalta tehtävältä, tai yrittää perääntyä, mikä olisi brittien ratsuväkijoukkojen takia ollut myös hyvin hankalaa. Gates päätti jäädä taistelemaan brittejä vastaan.
Taistelu

Varsinainen taistelu käytiin 16. elokuuta. Gates ryhmitti joukkonsa Saratogan voitokkaan taistelun tavoin puolustusasemiin niin, että miliisijoukot tulisivat taistelemaan brittien rakuunoita sekä brittien rinnalla taistelleita hesseniläissotilaita vastaan ja ammattisotilaat taistelisivat brittien miliisijoukkoja vastaan. Cornwallis jätti ratsuväkijoukkonsa reserviin odottamaan myöhempää käyttöä.
Heikosti koulutettujen miliisijoukkojen sijoittaminen brittiläisiä ammattisotilaita vastaan osoittautui Gatesin kannalta valtavaksi virheeksi. Britit aloittivat taistelun ampumalla muutaman yhteislaukauksen kohti siirtokuntien miliisijoukkoja ja lähtivät etenemään niitä kohti. Miliisijoukkojen rivit hajosivat heti, ja useimmat miliisit hylkäsivät aseensa ja lähtivät juoksemaan karkuun ampumatta laukaustakaan. Gates yritti upseeriensa kanssa turhaan pysäyttää miliisijoukkojensa joukkopakoa. Gatesin ammattisotilaat pärjäsivät jonkin aikaa brittijoukkoja vastaan, mutta miliisien joukkopaon jälkeen nekään eivät enää pystyneet pitämään asemiaan. Pian myös ammattisotilaat joutuivat vetäytymään taistelusta. Lopulta myös Gates itse hylkäsi joukkonsa ja lähti pakoon.
Gates sai koottua joukkonsa rippeet uudelleen vasta Hillsboroughissa Pohjois-Carolinassa, yli 300 kilometrin päässä Camdenista. Siirtokuntien armeija menetti taistelussa kuolleina, haavoittuneina ja vangittuina yli 2 000 miestä sekä huomattavan määrän kalustoa. Vain 324 brittisotilasta sai surmansa.
Taistelun jälkeen

Camdenin torjuntavoiton ansiosta britit pystyivät myöhemmin valloittamaan Pohjois-Carolinan. Siirtokuntien armeija yritti hyökätä Camdeniin uudestaan huhtikuussa 1781 kenraali Nathanael Greenen johdolla, mutta britit torjuivat hyökkäyksen Hobkirk’s Hillin taistelussa. Voitostaan huolimatta siirtokuntien sissijoukkojen kuluttamat brittijoukot päättivät taistelun jälkeen polttaa ja hylätä kaupungin.
Taistelun jälkeen joukkonsa hylännyttä Gatesia syytettiin pelkuriksi, ja saman vuoden lokakuussa hänet siirrettiin syrjään kaikista johtotehtävistä. Eteläisen armeijakunnan uudeksi komentajaksi nousi kenraali Nathanael Greene. Gatesin toiminnasta aloitettiin virallinen tutkinta, mutta häntä vastaan ei koskaan nostettu syytteitä.
Nykyään Camdenin taistelu muistetaan yhtenä Yhdysvaltain sotahistorian noyryyttävimmistä tappioista. Camdenin taistelukenttä on ollut National Historic Landmark -listattu kohde vuodesta 1961 ja National Register of Historic Places -listalla vuodesta 1966 lähtien.
Horatio Gatesin maine oli Camdenin taistelun myötä pilalla ja hänet siirrettiin nopeasti syrjään kaikista johtotehtävistä
Charlie Crist

| Charlie Crist |
| --- | --- |

Yhdysvaltain edustajainhuoneen jäsen Floridan 13. vaalipiiristä
 3. tammikuuta 2017 –  
Edeltäjä:  David Jolly
Floridan 44. kuvernööri
 2. tammikuuta 2007 – 4. tammikuuta 2011  
Varakuvernööri:  Jeff Kottkamp
Edeltäjä:  Jeb Bush
Seuraaja:  Rick Scott
Henkilötiedot
Syntynyt: 24. heinäkuuta 1956 (ikä 68) Altoona, Pennsylvania, Yhdysvallat
Tiedot
Puolue:  demokraatit (2012–)
 Nimikirjoitus
Aiheesta muualla
charliecrist.com
Charles Joseph ”Charlie” Crist (s. 24. heinäkuuta 1956) on yhdysvaltalainen demokraattisen puolueen poliitikko. Vuodesta 2017 lähtien hän on ollut Yhdysvaltain edustajainhuoneen jäsen. Hän oli Floridan kuvernööri vuodesta 2007 vuoteen 2011 asti. Crist oli aiemmin republikaanipuolueen jäsen.
Crist on valmistunut Floridan valtion yliopistosta.
Cristin kausi kuvernöörinä päättyi tammikuussa 2011. Hän ilmoitti jo toukokuussa 2009, ettei pyri jatkokaudelle, vaan senaattiin Mel Martinezin jättämälle paikalle. Huhtikuussa 2010 Crist päätti jättää republikaanipuolueen ja pyrkiä senaattiin sitoutumattomana. Cristin kilpakumppanina senaattipaikalle pyrki Marco Rubio, joka oli republikaanien esivaalikyselyissä jopa 20 %-yksikköä häntä suositumpi. Rubio oli myös republikaanijohdon ja teekutsuliikkeen suosikki. Crist hävisi marraskuun 2010 senaatinvaaleissa Rubiolle selvin lukemin. Rubio sai äänistä noin 49 prosenttia, Crist noin 30 prosenttia ja demokraattien Kendrick Meek noin 20 prosenttia.
Aiheesta muualla

Kuvia tai muita tiedostoja aiheesta Charlie Crist Wikimedia Commonsissa
Caitlin Parker

| Caitlin Parker |
| --- | --- |

Henkilötiedot
Syntynyt: 17. huhtikuuta 1996 Subiaco
Kansalaisuus:   Australia
Nyrkkeilijä
Aktiivisena:  2011–
Painoluokka:  75 kg
Caitlin Parker (s. 17. huhtikuuta 1996 Subiaco) on australialainen amatöörinyrkkeilijä. Parker on otellut lähinnä keskisarjassa (75 kg).
Parker on kilpaillut vuodesta 2011 lähtien. Parker kilpaili Astanan MM-kilpailuissa 2016 75 kg sarjassa, mutta hävisi ensimmäisen ottelunsa kazakstanilaiselle Violleta Knyazevalle 2–1. Ulan-Uden MM-kilpailuissa 2019 hän voitti ensimmäisellä kierroksella ranskalaisen Davina Michelin, mutta hävisi seuraavassa ottelussa turkkilaiselle Şennur Demirille 4–1. Vuonna 2020 Parker varmisti paikan Tokion olympialaisten 75 kg sarjaan oltuaan toinen Aasian karsintaturnauksessa.
Huhtikuuhun 2021 mennessä Parker on kilpaillut amatööriurallaan 28 ottelua, josta on voittanut 17.
Can Hasan

Can Hasan oli kivi-kuparikautinen kylä varhaisen maanviljelyn kaudella nykyisessä Turkissa.
Kylä asutettiin viimeistään esikeraamisella neoliittikaudella noin 6500 eaa. Myöhemmältä ajalta on löydetty varhaisia kupariesineitä.
Paikka

Can Hasan sijaitsee Karamanin maakunnassa nykyisen Karamanin lähellä siitä 13 km koilliseen. Nykyisin lähellä on Alaçatin kylä. Kylä sijaitsee paikassa, jossa on vuorilta tasangolle laskevan joen luoma hedelmällinen jokisuistoalue.
Can Hasanin kummut

I: 6-4 vuosituhat eaa pääasiallinen Can Hasanin kumpu, myöhäisneoliitti-kuparikausi Kummun läpimitta 115 m. Ehkä ajoittuu 6700 - 5000 eaa., myöhäiselle PPNB-kaudelle.
II hellenistinen-Rooma-varhainen Bysantti
III 7. vuosituhat eaa, n 6500 eaa. esikeraaminen neoliitti Ejoittuu tarkemmin noin 7600-6600 eaa.
Can You Hear Me

| ”Can You Hear Me” Poets of the Fall |
| --- | --- | --- |

Singlen tiedot
 Albumilta: Alchemy Vol.1
 Julkaistu: helmikuu 2011
 Formaatti: CD single
 Tyylilaji: alternative rock
 Levy-yhtiö: Insomniac
Poets of the Fall muut singlet
| ”War” 2010 | ”Can You Hear Me” 2011 | ”Cradled in Love” 2012 |
Can You Hear Me on suomalaisen Poets of the Fall -yhtyeen single. Kappale on mukana myös Poets of the Fallin vuoden 2011 albumilla Alchemy Vol.1.
Kappaleet

Can You Hear Me (Radio Edit)
Can You Hear Me (Single Version)
Aiheesta muualla

Can You Hear Me discogs.com -sivustolla
Poets of the Fall
| --- | --- |
Studioalbumit:   Signs of Life  Carnival of Rust  Revolution Roulette  Twilight Theater  Temple of Thought  Jealous Gods  Clearview  Ultraviolet  Ghostlight 
Kokoelmat:   Alchemy Vol.1 
Singlet:   ”Late Goodbye”  ”Lift”  ”Maybe Tomorrow is a Better Day”  ”Illusion & Dream”  ”Stay”  ”Carnival of Rust”  ”Sorry Go ’Round”  ”Locking Up the Sun”  ”The Ultimate Fling”  ”Diamonds for Tears”  ”Revolution Roulette”  ”The Voice Studio Live Sessions”  ”Dreaming Wide Awake”  ”War”  ”Given and Denied”  ”Can You Hear Me”  ”No End, No Beginning”  ”Cradled in Love”  ”The Happy Song”  ”Kamikaze Love”  ”The Lie Eternal”  ”Daze”  ”Love Will Come to You”  ”Choice Millionaire”  ”Drama for Life”  ”Children of the Sun”  ”False Kings”  ”Dancing on Broken Glass”  ”Partir avec moi”  ”Requiem for My Harlequin”
Brașov (piirikunta)

| Brașovin piirikunta Județul Brașov |
| --- | --- |
 Vaakuna
 Sijainti
Valtio:  Romania
Kehitysalue:  Centru
Historiallinen alue:  Transilvania
Hallinto:  
 – hallinnollinen keskus:  Brașov
Pinta-ala:  5 363 km²
Väkiluku (2014):  550 765
 – väestötiheys:  102,7 as./km²
Lyhenteet:  
 – rekisterikilven tunnus:  BV
 
Consiliul Județean Brașov
Brașov (unk. Brassó) on piirikunta Romanian Transilvaniassa. Piirikunnan pääkaupunki on Brașov. Sen pinta-ala on 5 363 km² ja siellä on noin 550 765 asukasta (vuonna 2014).
Maantiede

Piirikunnan pinta-ala on yhteensä 5 363 km². Alueella kohoavat Karpaatit ja niihin kuuluva Făgărașvuoristo. Alueen läpi virtaa Oltjoki.
Brașovin piirikunta rajautuu idässä Covasnan piirikuntaan, lännessä Sibiun piirikuntaan, pohjoisessa Mureşin ja Harghitan piirikuntiin sekä etelässä Argeşin, Dâmboviţan ja Prahovan piirikuntiin.
Kaupungit ja kunnat > Kaupungit

Brașov
Făgăraș
Codlea
Săcele
Ghimbav
Predeal
Râșnov
Rupea
Victoria
Zărnești